stanford-oval/wikipedia huggingface dataset:
Toholampi
Seurakunnat

Vuoden 2018 aluejaon mukaan Toholammilla on seuraavat Suomen evankelis-luterilaisen kirkon seurakunnat:
Toholammin seurakunta
Seurakunta toimii myös Lestijärven kunnan alueella.
Kirkon sisäisistä herätysliikkeistä toimii paikkakunnalla evankelisuus Toholammin evankelisen osaston puitteissa, herännäisyys sekä vanhoillislestadiolaisuus, jolla toimii paikkakunnalla Toholammin ja Lestijärven Rauhanyhdistys.
Muita kirkkokuntia edustaa helluntaiherätykseen kuuluva Toholammin helluntaiseurakunta. Suomen ortodoksisen kirkon seurakunnista Toholammin alueella toimii Vaasan ortodoksinen seurakunta.
Tapahtumat

Vanhoillislestadiolaisten suviseurat on järjestetty Toholammilla vuonna 1995. Evankelisuuden evankeliumijuhla järjestettiin Toholammilla vuonna 1997 ja seuraavan kerran vuonna 2023.
Sykäräisen kylässä on järjestetty vuodesta 2019 Sykäräisen Pakanajuhlat nimistä metallimusiikin tapahtumaa.
Tunnettuja asukkaita

Albert Gebhard, taidemaalari
Hannu Hirvikoski, kirjailija
Katariina Hänninen, laulaja
Unto Jutila, harmonikkataiteilija ja säveltäjä
Pekka Jylhä, kuvanveistäjä
Teijo Jämsä, rumpali
Rainer Kaunisto, näyttelijä
Juhani Kellosalo, kirjailija ja lääkäri
Heikki Kotila, pappi, päätoimittaja ja professori
Marko Kotila, kestävyysjuoksija
Matti Kotila, maanviljelijä ja kansanedustaja
Matti Lepistö, poliitikko
Mauri Leppänen, lentopalloilija
Aaro Lintilä, kunnalisnevos ja kansanedustaja
Mika Lintilä, kansanedustaja, ministeri
Viljo S. Määttälä, maakuntaneuvos
Virve Nuotio, solisti
Hannu Peltomaa, elokuvaohjaaja
T. T. Purontaka, laulaja
Samsa Tuikka, pikajuoksija
Teemu Wirkkala, keihäänheittäjä
Sami Ruusuvuori, kapellimestari
Juho Ylikorpi, pelimanni ja kansanedustaja
Muuta

Toholammin Urheilijat on kansallisesti hyvin menestynyt urheilun yleisseura.
Toholammin Puhallinorkesteri on menestynyt hyvin SM-kilpailuissa ja tehnyt useita merkittäviä soittomatkoja muun muassa Saksaan, Venäjälle sekä Latviaan ja muualle Baltiaan.
Toholammin pitäjäruoiksi nimettiin 1980-luvulla viili ja lihavelli.
Aiheesta muualla

Kuvia tai muita tiedostoja aiheesta Toholampi Wikimedia Commonsissa
Toholammin kunnan kotisivu
Tilastokeskus – Toholammin avainluvut
Tolsa, Maria: Naimattomien naisten taivas – Näin nuoret suomalaiset naiset houkuttelivat toisiaan Amerikkaan yli 100 vuotta sitten: "Pane kampsut pussihin ja lähde" (Artikkeli Toholammin naisten Amerikan-siirtolaisuudesta) 17.9.2017. Helsinki:  Yleisradio Oy. Viitattu 27.1.2024.
| n k Keski-Pohjanmaan maakunnan kunnat |
| --- | --- |
Nykyiset kunnat:  Halsua  Kannus  Kaustinen  Kokkola  Lestijärvi  Perho  Toholampi  Veteli 
Entiset kunnat:  Kaarlela  Kälviä  Lohtaja  Ullava  Öja 
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF 
Kansalliset:  Israel  Suomi (KANTO)  Yhdysvallat 
Maantieteelliset:  MusicBrainz area 
Henkilöt:  Yle  Uppslagsverket Finland 
Toholammin kirkko
Marko Torkkeli

| Marko Torkkeli> Henkilötiedot |
| --- | --- |
Syntynyt: 3. toukokuuta 1974 Savitaipale (ikä 50)
Kansalaisuus:  Suomi
Ammatti:  informaatioteknologian liiketoiminnan professori
Koulutus ja ura
Tutkinnot:  Lappeenrannan teknillinen yliopisto  (DI 1998, TkT 2002)
Instituutti:  Lappeenrannan teknillinen yliopisto
Tutkimusalue:  Teknologian johtaminen, innovaatiot, strateginen yrittäjyys, tuotekehitys, päätöksenteon tukisysteemit
Aiheesta muualla
Kotisivu
Marko Tuomas Torkkeli (s. 3. toukokuuta 1974 Savitaipale) on Lappeenrannan teknillisen yliopiston tuotantotalouden informaatioteknologian liiketoiminnan professori (vuodesta 2007).
Torkkeli kirjoitti ylioppilaaksi Savitaipaleen lukiosta vuonna 1993. Hän valmistui Lappeenrannan teknillisestä yliopistosta diplomi-insinööriksi 1998 ja tekniikan tohtoriksi 2002. Hän oli vieraileva tutkija Pennsylvanian yliopiston Wharton Schoolissa Yhdysvalloissa vuosina 2001–2002. Hänen englanninkielinen artikkeliväitöskirjansa (2002) oli otsikoitu Technology selection and group decision support systems : case studies on supporting strategic technology selection processes.
Torkkeli toimii yliopistonsa Kouvolan toimipisteessä. Hän on tutkimustoiminnassaan keskittynyt teknologian johtamiseen ja päätöksenteon tukisysteemeihin. Hän on toiminut myös tutkimuksesta vastaavana varatoimitusjohtajana Research Interntional Society for Professional Innovation Management -organisaatiossa (vuodesta 2003–). Hän on perustanut Journal of Innovation Management -tiedelehden.
Aiheesta muualla

Marko Torkkeli Google Scholarissa (englanniksi) (scholar.google.com)
Finna-julkaisuhaku: Marko Torkkeli (kansalliskirjasto.finna.fi)
Marko Torkkeli (englanniksi) (researchgate.net)
Marko Torkkeli (Key Speakers of Innovation for Financial Services 2015) (englanniksi) (innofin.org)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Norja  Israel  Yhdysvallat 
Tieteilijät:  Google Scholar 
Muut:  IdRef
Jukka Norvanto

Jukka Eerikki Norvanto (s. 23. lokakuuta 1957 Posio) on suomalainen radiopastori. Hän on koulutukseltaan teologian lisensiaatti ja diplomikielenkääntäjä. Jukka Norvanto on opettanut radiossa koko Raamatun lähes jae jakeelta Medialähetys Sanansaattajat ry:n (ent. Radiolähetysjärjestö Sanansaattajat) tuottamassa Raamattu kannesta kanteen -radio-ohjelmassa, jota on radioitu vuodesta 1997. Ensimmäiseen Raamatun läpikäyntiin kului vajaat seitsemän vuotta. Raamatun opetuksen toinen kierros alkoi vuoden 2005 alusta ja kolmas kierros kesällä 2010.
Lyhyt elämäkerta

Jukka Norvanto syntyi Posiolla, jossa hän vietti nuoruutensa ja tutustui myös uskonasioihin. Kouluvuosien jälkeen hän opiskeli diplomikielenkääntäjäksi. Avioiduttuaan vaimonsa Liisan (o.s. Siitonen) kanssa he muuttivat Ruotsiin. Siellä Norvanto toimi Mariestadin seurakunnan työntekijänä ruotsinsuomalaisten parissa. Ruotsissa syntyi kaksi perheen kolmesta lapsesta. Myöhemmin Norvanto ryhtyi lukemaan teologiaa Helsingin yliopistossa ja sai pappisvihkimyksen 1988.
Norvanto työskenteli Vuokatinrannan kristillisen loma- ja kurssikeskuksen johtajana Vuokatissa ja sen jälkeen vuosina 1996–2014 hän työskenteli Medialähetys Sanansaattajissa Radioraamattukoulun johtajana ja Raamattu kannesta kanteen -ohjelman raamatunopettajana.
Norvanto on toiminut myös vuosina 2004–2006 Kyproksen turistipappina. Hän toimi myös Lähetysyhdistys Kylväjän lähetysteologina ja antanut raamatunopetusta niin Suomessa kuin ulkomailla. Tällä hetkellä hän on eläkkeellä, mutta jatkaa opetustoimintaa.lähde?
Aiheesta muualla

Kirja-arvostelut. Jukka Norvannon kirjoittamia kirjoja
Raamattu kannesta kanteen -radio-ohjelma. Jukka Norvannon Raamattu kannesta kanteen -radio-ohjelman sivut ja opetukset
Medialähetys Sanansaattajat. Järjestön kotisivut
Arnold Toynbee

Arnold Toynbee
Arnold Toynbee (23. elokuuta 1852 – 9. maaliskuuta 1883) oli brittiläinen taloushistorioitsija, joka tunnetaan pääteoksestaan Lectures on The Industrial Revolution in England (1884). Tämä kirja toi käsitteen "teollinen vallankumous" yleiseen tietoisuuteen.. Arnold J. Toynbee on hänen veljenpoikansa.
Toynbee tuo kirjassaan esille seuraavia ajatuksia:
Kilpailu korvasi keskiaikaiset säädökset, joilla valvottiin tuotantoa ja vaurauden jakoa.
Teollisen vallankumouksen nopeus oli paljon suurempi kuin väestön kasvun.
Maanviljelijäväestön suhteellinen ja reaalinen väheneminen.
Mekaanisten koneiden avulla tehdasteollisuus korvasi kotiteollisuuden.
Useat myöhemmätkin tutkimukset ovat tarkastelleet teollista vallankumousta seuraavista, jo Toynbeeltä löytyvistä näkökulmista:
Teknologia, korostaa keksintöjä
Tehdasnäkökulma, tuo esille muutokset teollisessa organisaatiossa ja kuvaa tehtaiden, rautateiden ja suuryritysten syntyä
Makrotalous, sisältäen kansantulon kasvun, investoinnit ja elinkeinorakenteen muutoksen
Markkinatalous, korostaa markkinatalouden syntyä ja laajaa yhteiskunnallista muutosta
Timo Tolkki

| Timo Tolkki |
| --- | --- |
 Timo Tolkki Wackenissa 2007
Henkilötiedot
Syntynyt: 3. maaliskuuta 1966 (ikä 58)
Muusikko
Aktiivisena:  1985–
Tyylilajit:  power metal, neoklassinen metalli
Soittimet:  kitara, basso, koskettimet
Yhtyeet:  Avalon Revolution Renaissance Stratovarius Symfonia
Levy-yhtiöt:  Nuclear Blast 
Aiheesta muualla
tolkki.org
  [ Muokkaa Wikidatassa ] [ ohje ]  
Timo Tapio Tolkki (s. 3. maaliskuuta 1966 Nurmijärvi) on suomalainen muusikko ja musiikkituottaja.
Ura

Tolkki aloitti kitaransoiton 7-vuotiaana. Nuorena hän harjoitteli kitaransoittoa jopa 8 tuntia päivässä.
Tolkki tunnettiin aiemmin power metal -yhtye Stratovariuksen kitaristina ja pääasiallisena lauluntekijänä. Yhtyeen kolmella ensimmäisellä albumilla hän toimi myös laulajana ja albumilla Twilight Time hän soitti myös bassoa. Hän soitti myös suurimman osan Dreamspace-albumin basso-osuuksista ennen kuin Jari Kainulainen liittyi yhtyeeseen. Hän perusti uuden yhtyeen Revolution Renaissance vuonna 2008 irtaannuttuaan Stratovariuksesta. Yhtyeen ensilevyn musiikki perustui Tolkin alun perin Stratovariukselle tekemiin kappaleisiin. Vuonna 2008 julkaistiin myös Tolkin rockoopperan Saana – Warrior of Light ensimmäinen osa Journey to Crystal Island. Albumilla laulavat yhdysvaltalainen Jennifer Sowles ja suomalainen Heikki Pöyhiä (Twilightning). Soololevyjen jälkeen Tolkki soitti power metal -superbändissä Symfonia, joka kuitenkin lopetti toimintansa vuonna 2011. Sen jälkeen hän on työskennellyt Timo Tolkki's Avalon -rockooppera-projektinsa parissa, julkaisten vuonna 2013 albumin The Land of New Hope. Albumilla vierailevat mm. Elize Ryd, Tony Kakko, Jens Johansson ja Sharon den Adel.
Muiden projektiensa ohella Tolkki on julkaissut kaksi sooloalbumia sekä miksannut ja tuottanut useiden muiden yhtyeiden musiikkia. Hän on myös vieraillut Edguyn, Avantasian, Thunderstonen ja Gimmelin albumeilla sekä suomalaisia metallimusiikin kitaristeja yhteen kokoavalla Guitar Heroes -albumilla. Vuoden 2007 Idolsin voittajan Ari Koivusen esikoisalbumilla Fuel for the Fire on Tolkin säveltämä kappale ”Angels Are Calling”.
Tolkin omaelämäkerta Hymni Elämälle – Entr'acte oli tarkoitus julkaista 2. marraskuuta 2009. Tosin 5. marraskuuta 2009 hän ilmoitti, että kirjan käännöstyö on vielä kesken. Maaliskuussa 2010 hän kertoi, ettei kirjaa tulla julkaisemaan, sillä hän ei halunnut herättää negatiivisia tunteita kirjoituksillaan Stratovariuksen jäsenistälähde?. Anssi Erikssonin kirjoittama kirja julkaistiin Minervan kustantamana huhtikuussa 2020 nimellä Timo Tolkki – Hymni elämälle.
Tolkki on käyttänyt ESP- ja Fender Jeff Beck Stratocaster -kitaroita. Lokakuussa 2009 hän ilmoitti saavansa uudet kitarat Ibanezilta.
Tolkilta ilmestyy 3. maaliskuuta 2020, hänen 54-vuotissyntymäpäivänään, uusi sooloalbumi. Hän on ilmoittanut myös kirjoittavansa rockoopperan Jeesuksesta.selvennä
Tyyli

Tolkki käyttää joissakin sooloissaan nopeaa alternate pickingiä ja jonkin verran sweep picking -tekniikkaa. Tolkki virittää kitaransa Eb-vireeseen.
Yksityiselämä

Tolkki oli naimisissa vuosina 2001–2020 tšekkiläisen Dominika Gottovan kanssa. Tolkki asui vuoden 2020 keväällä Meksikossa. Tolkki on diagnosoitu maanis-depressiiviseksi ja hän on saanut siihen lääkitystä. Tolkin mielenterveysongelmat johtuvat osittain hänen isänsä tekemästä itsemurhasta.
Tolkki tuomittiin marraskuussa 2023 Helsingin käräjäoikeudessa 45 päivän ehdolliseen vankeusrangaistukseen petoksesta ja väärennöksestä. Rikos tapahtui aikavälillä 13.7.2020–31.12.2020. Tuomio ei ole vielä lainvoimainen.
Kirja

Anssi Eriksson & Timo Tolkki: Timo Tolkki : hymni elämälle : Stratovarius-kitaristin tarina. Minerva 2020 ISBN 978-952-312-982-5
Diskografia > Stratovarius

Fright Night (1989)
Twilight Time (1992)
Dreamspace (1994)
Fourth Dimension (1995)
Episode (1996)
Visions (1997)
The Past and Now (1997) (kokoelma)
Visions of Europe (1998) (live)
Destiny (1998)
The Chosen Ones (1999) (kokoelma)
Infinite (2000)
14 Diamonds (2000) (kokoelma)
Intermission (2001) (kokoelma)
Elements Pt. 1 (2003)
Elements Pt. 2 (2003)
Stratovarius (2005)
Diskografia > Sooloalbumit

Classical Variations and Themes (1994)
Hymn to Life (2002)
Saana – Warrior of Light Part I – Journey to Crystal Island (2008)
Classical Variations and Themes 2 : Ultima Thule (2024)
Diskografia > Revolution Renaissance

New Era (2008)
Age of Aquarius (2009)
Trinity (2010)
Diskografia > Symfonia

In Paradisum (2011)
Diskografia > Avalon

The Land of New Hope (2013)
Angels of the Apocalypse (2014)
Return to Eden (2019)
The Enigma Birth (2021)
Diskografia > Allen/Lande

The Great Divide (2014)
Diskografia > Chaos Magic

Chaos Magic (2015)
Diskografia > Vierailut

Edguy – Vain Glory Opera (1998) (kitarasoolo kappaleessa "Out of Control")
Avantasia – The Metal Opera (2001) (laulu kappaleessa "The Tower")
Avantasia – The Metal Opera Part II (2002) (kitarasoolo kappaleissa "The Seven Angels" & "Into the Unknown")
Thunderstone – Thunderstone (2002) (kitarasoolo kappaleessa "Like Father, Like Son")
Gimmel – Kaksi kertaa enemmän (2003)
Beto Vazquez Infinity – Existence (2010) (kitarasoolo kappaleessa "Existence")
Dreamtale – World Changed Forever (2013) (kitarasoolo kappaleessa "The End of Our Days")
Ring of Fire – Battle of Leningrad (2014)
Aiheesta muualla

Virallinen kotisivu (englanniksi)
Timo Tolkki Myspacessa (englanniksi)
Timo Tolkin sävellystuotanto Suomen äänitearkistossa (1901–1999)
| n k Stratovarius |
| --- | --- |
 Jens Johansson  Timo Kotipelto  Matias Kupiainen  Rolf Pilve  Lauri Porra   Entiset jäsenet: Jari Behm  Antti Ikonen  Jari Kainulainen  Tuomo Lassila  Jyrki Lentonen  Staffan Stråhlman  Timo Tolkki  John Vihervä  Jörg Michael 
Studioalbumit:  Fright Night  Twilight Time  Dreamspace  Fourth Dimension  Episode  Visions  Destiny  Infinite  Elements Pt. 1  Elements Pt. 2  Stratovarius  Polaris  Elysium  Nemesis  Eternal  Survive 
Livealbumit:  Visions of Europe  Polaris Live  Under Flaming Winter Skies 
Kokoelmat:  The Past and Now  The Chosen Ones  14 Diamonds  Intermission  Black Diamond: The Anthology  Best Of  Enigma: Intermission II 
Singlet:  Future Shock  Black Night  Break the Ice  Wings of Tomorrow  Father Time  Will the Sun Rise?  Black Diamond  The Kiss of Judas  SOS  Hunting High and Low  It’s a Mystery  A Million Light Years Away  Eagleheart  I Walk to My Own Song  Maniac Dance  Deep Unknown  Darkest Hours  Unbreakable  Shine In The Dark  Survive  World On Fire  Firefly 
DVD:t:  Infinite Visions  Under Flaming Winter Skies 
Muuta:  Diskografia  Kappaleet 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Suomi (KANTO)  Tšekki 
Taiteenala:  MusicBrainz 
Muut:  Europeana  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Timo Tolkki
Käännös suomeksi
Pehr Norrmén

Pehr Herman Norrmén
Pehr Herman Norrmén (22. huhtikuuta 1894 Helsinki – 1. huhtikuuta 1945 Tukholma, Ruotsi) oli suomalainen jääkäri ja aktivisti, suomenruotsalainen teollisuus- ja pankkimies sekä saksalaismielinen ja oikeistoradikaali taustavaikuttaja Suomen politiikassa 1930-luvulla ja sotien aikana. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka toimi ennen sotilaskoulutustaan aktiivisesti ylioppilaiden aktivistiliikkeessä. Suomen sisällissodan aikana hän toimi punaisten miehittämässä Helsingissä Helsingin suojeluskunnassa.
Suku ja koulutus

Norrménin vanhemmat olivat kaupungininsinööri Herman Oscar Norrmén (1860–1907) ja Eva Victoria Molander (1868–1938). Hänen isoisänsä oli senaattori Oscar Norrmén. Hänen sisarensa oli kirjailija Ingrid Qvarnström. Hänet vihittiin avioliittoon vuonna 1918 Vallborg Augusta Victoria Holmströmin kanssa. Norrmén kirjoitti ylioppilaaksi Helsingin uudesta ruotsalaista yhteiskoulusta vuonna 1911 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla. Filosofian kandidaattitutkinnon hän suoritti vuonna 1913 ja valmistui filosofian maisteriksi vuonna 1914, jonka jälkeen hän teki opintomatkan Englantiin.
Toiminta jääkäriliikkeessä

Norrmén oli yksi ensimmäisistä ylioppilaiden aktivistiliikkeen johtohenkilöitä syksyllä 1914. Hän toimi ruotsinkielisten ylioppilaiden edustajana jääkariliikkeen perustavissa kokouksissa. Myöhemmin hän kuului lähetystöön, joka joulukuun lopulla vuonna 1914 matkusti Ruotsiin, missä lähetystön tehtävänä oli ottaa selville voisiko Ruotsista saada tukea Suomen itsenäisyysliikkeelle. Myöhemmin hän oli mukana itsenäisyysliikkeen edustajana Ruotsin viranomaisten ja Saksan sotilasjohdon välisissä neuvotteluissa. Näiden neuvottelujen johdosta pantiin alulle järjestelyt, joiden tarkoituksena oli saada suomalaisille järjestettyä sotilaskoulusta Saksan armeijassa.
Norrmén liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan.
Kauan Norrmén ei kumminkaan ollut sotilaskoulutuksessa, kun hänet komennettiin värväysmatkalle Amerikkaan 29. huhtikuuta 1915. Hän lähti Saksasta saamansa käskyn mukaan, mutta matka keskeytyi kuitenkin jo Kööpenhaminassa Italian sodanjulistuksen johdosta. Kööpenhaminaan hän sai jatko-ohjeet, joiden mukaan hänen komennettiin 1. elokuuta 1915 alkaen Tukholmaan Suomen vapausliikkeen ulkomaanvaltuuskunnan käyttöön. Tukholmassa hän toimi valtuuskunnan läheisenä avustajana. Hän toimi myös Tukholmassa ja Berliinissä lentolehtisten, poliittistenselontekojen ja erilaisten muistioiden kirjoittajana. Hänen toimiinsa Tukholmassa kuului lisäksi pitää yhteyksiä ruotsalaisiin aktivisteihin. Hän avusti myös ruotsalaisia aktivisteja perustamaan vuoden 1916 alussa Svensk Lösen-nimisen poliittisen viikkolehden ja oli myöhemmin lehden huomattavia avustajia.
Norrmén kirjoitti tuona aikana myös ulkomaanvaltuuskunnan salaisen promemorian Die Nordischen Länder und die Mittelmächte im Weltkriege, jota jaettiin sittemmin Saksan suuren päämajan, yleisesikunnan ja ulkoasiainministeriön johtohenkilöille.
Suomen sisällissota

Norrmén palasi takaisin Suomeen sisällissodan aattona 17. marraskuuta 1917 ja liittyi Helsingin suojeluskunnan esikuntaan. Sisällissodan puhjettua hän ei kyennyt toimintaan punaisten miehittämässä Helsingissä vasta kun Saksalaisten aloitettua Itämeren divisioonansa kanssa Helsingin vapautuksen.
Sisällissodan jälkeinen aika

Helsingin vapautuksen jälkeen Norrmén siirrettiin Yleisesikunnan osasto III:een, jossa hän toimi 31. tammikuuta 1919 saakka. Hän kuului Svenska Tidningenin toimituskuntaan vuonna 1921 ja Suomen Paperi- ja Puutavaralehden toimituskuntaan vuosina 1922 – 1923 sekä Hufvudstadsbladetin toimituskuntaan vuosina 1923 – 1926. Toimittajan työnsä ohella hän laati yrityshistoriikkeja.
Hänet nimitettiin Suomen Puunjalostusteollisuuden Työnantajaliiton toimitusjohtajaksi vuonna 1927 ja oli tehtävässä vuoteen 1931 saakka. Norrmén toimi Pohjoismaiden Yhdyspankin johtokunnan jäsenenä vuodesta 1931 alkaen. Talvi- ja jatkosodan aikana Norrmén toimi Pohjoismaiden Yhdyspankin varatoimitusjohtajana kuolemaansa saakka. Hänet haudattiin Helsinkiin.
Poliittinen toiminta

Politiikan puolella saksalaismielinen Norrmén kuului ruotsalaisen kansanpuolueen oikeistoradikaaliin siipeen.  Hän tuki 1920-luvulla Martti Pihkalan johtamaa Vientirauha-lakonmurtajajärjestöä ja 1930-luvun alussa hän oli mukana Lapuan liikkeen toiminnassa.  Suomenkielisten oikeistoradikaalien kannattama aitosuomalaisuus esti kuitenkin Norrménin yhteistyön esimerkiksi IKL:n kanssa.
Talvisodan aattona lokakuussa 1939 Norrmén oli mukana lähetystössä joka matkusti Saksaan saadakseen sieltä tukea Neuvostoliittoa vastaan.  Lähetystö, jossa olivat mukana myös insinööri John Rosberg ja entinen Etsivän Keskuspoliisin päällikkö Esko Riekki, tapasi SS-valtakunnanjohtaja Heinrich Himmlerin mutta ei saanut mitään konkreettista tuen ilmaisua saksalaisilta.  Välirauhan aikana Norrmén oli mukana luomassa läheisiä suhteita Saksaan ja pyrki erityisesti vaikuttamaan ruotsalaisen kansanpuolueen sisällä puolueen linjan muuttamiseksi saksalaismieliseksi.  Norrmén oli myös mukana SS-vapaaehtoisten värväystoiminnassa keväällä 1941 sekä toimi aktiivisesti kansallissosialistisessa Samfundet Folkgemenskap -järjestössä.
Jatkosodan loppuvaiheissa Norrmén keskittyi Suomen erillisrauhapyrkimysten torjumiseen.  Hän oli mukana suunnittelemassa saksalaismielistä oikeistohallitusta joka olisi hallinnut Suomea saksalaisten joukkojen miehitettyä maan.  Kun nämä suunnitelmat kariutuivat ja välirauha solmittiin syyskuussa 1944 hänellä oli syytä olettaa joutuvansa muiden entisten SS-värvärien tapaan vainotuksi, etenkin, jos Suomea kohtaisi neuvostomiehitys.
Norrmén pakeni moottoriveneellä Merenkurkun ylitse Ruotsiin. Hän oli pari kuukautta internoituna ja kuoli 1. huhtikuuta 1945. Kuolinsyy oli aivohalvaus.lähde?
Julkaisut

Die nordischen Länder und die Mittelmächte : denkschrift aus Finnland.Berlin 1916
William Ruth : ett bidrag till Kymmenedalens industrihistoria : festskrift utgiven i anledning av Karhula bruks 50 års jubileum. Karhula bruk, Helsingfors 1924, suomeksi nimellä William Ruth : kappale Kyminlaakson teollisuuden historiaa : juhlajulkaisu Karhulan tehtaan 50-vuotispäivän johdosta. Helsinki 1924
Suomen vuosikirja 1925 ; koonnut Axel Solitander ja P. H. Norrmén. Helsinki 1925
Två stridsskrifter mot demokratin. Helsingfors 1926
Firman Ahlström 1896-1927 : minnesskrift. A. Ahlström, Norrmark 1928, suomeksi nimellä Toiminimi Ahlström 1896-1927 : muistokirjoitus. A. Ahlström, Noormarkku 1928
Mänttä bruk 1868-1928 ; minnesskrift utg. av G. A. Serlachius aktiebolag. Helsingfors 1928, suomeksi nimellä Mäntän tehdas 1868-1928 : G. A. Serlachius osakeyhtiön muistojulkaisu. Serlachius, Helsinki 1928, näköispainos Metsä-Serla, Espoo 1993
Svensk riksdagspolitik. Svenska folkpartiets grupp för borgerlig samverkan, Helsingfors 1930
Den ekonomiska krisen och de politiska hälsomedlen. Aktiva studentförbundet, Helsingfors 1931, suomeksi nimellä Taloudellinen pula ja politiikan parannuskeinot. Suomen puunjalostusteollisuuden keskusliitto, Helsinki 1931
Arbete och arbetsglädje. 1937
Politiska essäer. 1941
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
|  Jääkäri 1915 |   |  Vapaudenristi 3. lk. |
North American Aviation

| North American Aviation |
| --- | --- |
Perustettu:  1928
Lakkautettu:  1967
Toimiala:  lentokoneiden valmistus, avaruustekniikka
Emoyhtiö:  General Motors Corporation (1933-1948)
Infobox OKVirheellinen NIMI-arvo: 
North American Aviation oli yhdysvaltalainen lentokonevalmistaja, ohjusten valmistaja ja avaruustekniikkayhtiö. Se perustettiin vuonna 1928 ja liittyi yhteen Rockwell Standard -yhtiön kanssa vuonna 1967.
Alku

Clement Melville Keys perusti North American -yhtiön 6. joulukuuta 1928. Se perustettiin holdingyhtiöksi, joka keinotteli lentoyhtiöiden ja ilmailuteollisuusyhtiöiden osakkeilla. Vuoden 1934 lentopostilaki hajotti tällaiset kartellimaiset holding-yhtiöt. North American -yhtiöstä tuli valmistavaa teollisuutta, jota alkoi johtaa James Kindelberger, joka rekrytoitiin Douglas Aircraft Company-yhtiöstä. North American piti omistuksensa Eastern Air Lines -lentoyhtiöstä vuoteen 1938 asti.
General Motors Corporation hankki määräysvallan yhtiöön vuonna 1933 sulauttaen sen oman General Aviation-divisioonansa kanssa, mutta säilyttäen North American -nimen.